Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 138/07/8806	Košice, 24.1.2012
EEČ : 2-65-9-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX Mesto 42, 
Skutková veta:
v období od 01. 04. 2006 do 01. 02. 2008 zanedbal zákonnú povinnosť voči svojej dcére XXXXX, nar. 02. 12. 1987, aj napriek tomu, že rozsudkom Okresného súdu Košice - okolie, zo dňa 13. 02. 2006 sp. zn. 9P 261/05, ktorý nadobudol právoplatnosť dňa 24. 03. 2006 mu bola určená vyživovacia povinnosť tak, že je povinný prispievať na výživu dcéry Kataríny v období od 01. 04. 2005 do 30. 06. 2005 sumou 624,-Sk mesačne, a od 01. 07. 2005 do budúcna sumou 645,-Sk, t. j. 21,41,-€ mesačne, vždy do 15-teho dňa v mesiaci vopred k rukám XXXXX, nar. 02. 12. 1987, trvale bytom Nový Salaš č. 10, okres Košice  - okolie, čím takto za uvedené obdobie dlhuje výživné vo výške 471,02,-€

Právna veta:
z a s t a v u j e m,  pretože zanikla trestnosť činu.

Odôvodnenie:
Uznesením vyšetrovateľa OR PZ, Odboru kriminálnej polície, Košice - okolie sp. zn. ORP-93/OVK-KS-2007 zo dňa 23. 04. 2007 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý dňa 07. 11. 2011 pri výsluchu uviedol, že celý svoj dlh uhradil.

	Túto skutočnosť potvrdila aj XXXXX dňa 16. 12. 2011 pri výsluchu. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor